Diari Oficial de la Generalitat Valenciana


Sumari del DOGV 3937, del 12-02-2001 (2001/1250)

RESOLUCIÓ de 5 de febrer de 2001, de la Universitat Jaume I, per la qual es convoquen proves selectives per a l'ingrés en l'escala tècnica mitjana de laboratoris.
------------------------------------------------------------------------------------------------------------------------------------------------------------------

### Dades del document

Número de DOGV
:   3937

Data del DOGV
:   12-02-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/1250


Data del document
:   05-02-2001

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu
    * universitat

RESOLUCIÓ de 5 de febrer de 2001, de la Universitat Jaume I, per la qual es convoquen proves selectives per a l'ingrés en l'escala tècnica mitjana de laboratoris. [2001/X1250]
  
A fi d'atendre les necessitats de personal en aquesta administració pública encarregada del servei públic de l'educació superior i d'acord amb l'oferta d'ocupació pública del personal d'administració i serveis de la Universitat Jaume I per a l'any 2000, aquest Rectorat, en ús de les competències que li atribueix l'article 18 en relació amb el 3.2.e de la Llei de Reforma Universitària, i segons el que estableix l'article 120.3 dels Estatuts de la Universitat Jaume I de Castelló, aprovats pel Decret 5/1997, de 28 de gener, del Govern Valencià, acorda convocar proves selectives per a l'ingrés en l'escala tècnica mitjana de laboratoris de la Universitat Jaume I, d'acord amb les següents bases de la convocatòria:
  
1. Normes generals
  
1.1 Es convoquen proves selectives per cobrir dos llocs de treball de l'escala tècnica mitjana de laboratoris, adscrits al Departament d'Informática de la Universitat Jaume I, dels quals es reserven un per al torn lliure i un per a promoció interna.
  
1.2 Els llocs sense cobrir dels reservats al torn de promoció interna s'acumularan al del sistema general d'accés lliure.
  
1.3 Els aspirants només podran participar per un dels sistemes d'accés.
  
1.4 En aquest procés selectiu serà d'aplicació la Llei orgànica 11/1983, de 25 d'agost, de reforma universitària; la Llei 17/1993, de 23 de desembre (BOE del 24), sobre l'Accés a determinats sectors de la funció pública dels nacionals dels altres estats membres de la Unió Europea; el text refós de la Llei de la Funció Pública Valenciana; el Decret 33/1999, de 9 de març, del Govern Valencià, pel qual s'aprova el reglament de selecció, provisió de llocs de treball i carrera administrativa del personal comprès en l'àmbit d'aplicació de la Llei de Funció Pública Valenciana; els Estatuts de la Universitat Jaume I; i el que disposa aquesta convocatòria.
  
1.5 El procés selectiu es realitzarà per al torn lliure pel sistema d'oposició i per al torn de promoció interna pel sistema de concurs-oposició, amb les proves i puntuacions que s'especifiquen en la base 5. El temari que ha de regir les proves selectives és el que figura com a annex I d'aquesta resolució.
  
1.6 El tribunal adoptarà les mesures oportunes per garantir que els exercicis siguen corregits sense que es conega la identitat de les persones aspirants. En aquest sentit, el tribunal exclourà els opositors en els exercicis dels quals figuren noms, marques o signes que en permeten conèixer la identitat.
  
1.7 Els successius anuncis relacionats amb aquesta convocatòria, els acords del tribunal de selecció i els resultats de cadascun dels exercicis es publicaran al tauler d'anuncis del Servei de Recursos Humans, situat a la segona planta de l'edifici del Rectorat i Serveis Centrals, al campus del Riu Sec de la Universitat Jaume I, i en la següent adreça d'Internet: .
  
2. Requisits dels aspirants
  
2.1 Per a ser admeses a la realització de les proves selectives les persones interessades han de reunir els següents requisits:
  
2.1.1 Ser espanyol o nacional d'un estat membre de la Unió Europea o nacionals d'aquells estats en què, en virtut de tractats internacionals signats per la Comunitat Europea i ratificats per Espanya, siga d'aplicació la lliure circulació de treballadors i treballadores en els termes en què es troba definida en el tractat constitutiu de la Comunitat Europea.
  
2.1.2 Haver complit divuit anys i no haver arribat a l'edat de jubilació.
  
2.1.3 Estar en possessió del títol de diplomat, arquitecte tècnic, enginyer tècnic o equivalent. En el cas de titulacions obtingudes a l'estranger, s'ha de posseir la credencial que n'acredite l'homologació.
  
2.1.4 No patir malaltia ni estar afectat per limitació física o psíquica que siga incompatible amb el desenvolupament de les corresponents funcions.
  
2.1.5 No haver sigut separat mitjançant expedient disciplinari del servei de qualsevol de les administracions públiques ni trobar-se inhabilitat per a l'exercici de les funcions públiques. Els aspirants la nacionalitat dels quals no siga l'espanyola han d'acreditar també que no estan sotmesos a cap sanció disciplinària o condemna penal que impedisca, al seu estat, l'accés a la funció pública.
  
2.2 Les persones aspirants hauran de reunir els requisits enumerats en la base 2.1, posseir-los el dia de l'acabament del termini de presentació de sol·licituds i mantenir-los fins al moment de la presa de possessió com a funcionari o funcionària de carrera.
  
2.3 Els aspirants que concórreguen als llocs de treball reservats a promoció interna hauran de posseir, a més dels requisits establits en l'apartat 2.1, els següents.
  
Ser funcionari de carrera de la Universitat Jaume I, de l'escala tècnica bàsica de laboratoris (laboratori d'informàtica), amb una antiguitat de dos anys com a mínim. A l'efecte d'aquest còmput es tindrà en compte el temps de serveis prestats com a laboral fix en la categoria equivalent.
  
3. Sol·licituds
  
3.1 Qui desitge prendre part en aquestes proves selectives ha de formalitzar el model oficial de la sol·licitud que s'adjunta com a annex III (http://sic.uji.es/serveis/rec-hum/docs/proves.pdf) i s'ha d'adreçar al Rectorat de la Universitat Jaume I. La sol·licitud s'ha de presentar al Registre de la Universitat, sense perjudici del que disposa l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de vint dies naturals comptador a partir de l'endemà de la publicació d'aquesta convocatòria en el Diari Oficial de la Generalitat Valenciana.
  
Així mateix hauran d'indicar en l'apartat «Dades de la convocatòria» de la sol·licitud: codi 6872.
  
Les instàncies presentades en oficines de correus hauran de complir el procediment que estableix l'article 205.3 del Reglament dels serveis de correus: les instàncies s'han de presentar en sobre obert perquè l'empleat estampe el segell de dates en la part superior esquerra de la sol·licitud i hi ha de figurar amb claredat el nom de l'oficina i la data.
  
3.2 Qui presente alguna minusvalidesa i necessite possibles adaptacions de temps o mitjans per a la realització d'algun dels exercicis haurà d'expressar-ho en la seua sol·licitud, a l'apartat ?Dades de la convocatòria: Adaptació i motiu de la discapacitat?, indicant-hi l'adaptació concreta que requereix.
  
Per a això caldrà presentar, amb la sol·licitud, el certificat del grau de discapacitat que haja expedit l'òrgan administratiu competent.
  
3.3 A la sol·licitud cal afegir la següent documentació:
  
a) Una fotocòpia del document nacional d'identitat; si es tracta de document nacional d'identitat en format antic, és necessària també una fotocòpia de la targeta d'identificació fiscal.
  
b) Resguard original de l'ingrés dels drets d'examen.
  
Els aspirants que no posseïsquen la nacionalitat espanyola i tinguen dret a participar-hi han de presentar una fotocòpia del document que acredite la seua nacionalitat.
  
3.4 Les sol·licituds seran facilitades gratuïtament a la Consergeria de l'edifici del Rectorat i Serveis Centrals, al campus del Riu Sec de la Universitat Jaume I. Aquest model de sol·licitud també es pot obtenir a la següent adreça d'Internet: .
  
3.5 Els drets d'examen són de 2.350 pessetes i s'han d'ingressar en el compte corrent núm. 5140231681, «Universitat Jaume I de Castelló. Drets d'examen» a Bancaixa, entitat 2077, sucursal 0580, del carrer de Cavallers, 2. S'hi ha de fer constar «Proves selectives per a l'ingrés en l'escala tècnica mitjana de laboratoris de la Universitat Jaume I».
  
La falta de justificació de l'abonament dels drets d'examen determinarà l'exclusió de les persones que havien presentat la sol·licitud.
  
En cap cas la mera presentació i pagament dels drets d'examen suposarà la substitució del tràmit de presentació, en temps i forma, de l'imprès de sol·licitud, d'acord amb allò que disposen aquestes bases.
  
3.6 D'acord amb el que estableix l'article 33 bis de la Llei 12/1997, de 23 de desembre, de Taxes de la Generalitat Valenciana, redactat conforme a la Llei 9/1999, de 30 de desembre, els aspirants amb una discapacitat igual o superior al 33% estan exempts del pagament de la taxa que estableix el paràgraf anterior. Aquests aspirants hauran de presentar un certificat de la Conselleria de Benestar Social o d'uns altres òrgans competents d'altres administracions públiques, que acredite la discapacitació igual o superior al 33%.
  
3.7 Les persones que figuren com a demandants d'ocupació durant el termini, almenys, d'un mes anterior a la data de la convocatòria estaran exemptes del pagament. Per al gaudi de l'exempció és requisit que no hagen rebutjat, en el termini que es tracte, cap oferta d'ocupació adequada ni s'hagen negat a participar, excepte per una causa justificada, en accions de promoció, formació o reconversió professionals i que, així mateix, no tinguen rendes superiors, en còmput mensual, al salari mínim interprofessional. El certificat relatiu a la condició de demandant d'ocupació, amb els requisits previstos en la llei, l'hauran de sol·licitar en la corresponent oficina de l'Institut Nacional d'Ocupació. L'acreditació de les rendes, l'han de fer amb una declaració escrita de la persona que sol·licita l'exempció. Ambdós documents han d'adjuntar-se inexcusablement a la sol·licitud de participació en aquestes proves selectives (article 17 de la Llei 50/1998).
  
3.8 Els errors de fet que puguen advertir-se podran esmenar-se, en qualsevol moment, d'ofici o a petició de la persona interessada.
  
4. Admissió d'aspirants
  
4.1 En acabar el termini de presentació de sol·licituds, el Rectorat publicarà en el Diari Oficial de la Generalitat Valenciana la resolució que declare aprovades les llistes provisionals de persones admeses i excloses; en aquest últim la resolució farà constar la causa d'exclusió i concedirà un termini de deu dies hàbils perquè les persones excloses formulen reclamacions o esmenen els defectes que n'hagen motivat l'exclusió.
  
En tot cas, per evitar errors i possibilitar l'esmena en temps i forma, els aspirants han de comprovar fefaentment que no figuren en la relació d'exclosos, i que, a més, els seus noms consten correctament en la relació d'admesos.
  
Els aspirants que dins del termini assenyalat no esmenen l'exclusió o no al·leguen l'omissió seran definitivament exclosos de la participació de les proves.
  
En acabar el termini de reclamacions i esmenes i de resoldre aquestes, el Rectorat elevarà a definitives les llistes d'admesos i exclosos mitjançant una resolució que es publicarà en el Diari Oficial de la Generalitat Valenciana. Aquesta resolució servirà de notificació a l'efecte d'impugnacions i recursos. En la mateixa resolució s'ha d'indicar la data, el lloc i l'hora de començament del primer exercici, que tindrà lloc en un termini no inferior a un mes.
  
L'omissió de la firma en la sol·licitud serà causa d'exclusió, a més de les assenyalades en altres apartats d'aquestes bases.
  
4.2 Les quantitats ingressades en concepte de drets d'examen només seran reintegrades a aquells aspirants no admesos a les proves selectives per falta d'algun dels requisits exigits en les bases de la convocatòria que ho sol·liciten. En aquesta petició la persona interessada ha d'indicar les dades bancàries necessàries per realitzar el reintegrament.
  
5. Sistema de selecció
  
5.1 Torn lliure
  
El procediment de selecció per als aspirants del torn lliure es realitzarà pel sistema de oposició. La oposició constarà dels exercicis següents:
  
Primer exercici. Obligatori i eliminatori
  
Consistirà a resoldre per escrit un qüestionari de tipus test, amb quatre respostes alternatives, de les quals només una serà considerada correcta, sobre el temari que figura com a annex I d'aquesta convocatòria, tant del programa comú com de l'específic. Les respostes errònies es valoraran negativament amb una penalització que equivaldrà a un terç del valor de cada resposta correcta. Es proposaran, com a màxim, 100 preguntes, de les quals entre un 10% i un 25% correspondran al programa comú.
  
La durada màxima d'aquest exercici serà de noranta minuts. Aquest exercici es puntuarà de 0 a 10 punts, i caldrà obtenir un mínim de 5 punts per superar-lo.
  
Segon exercici. Obligatori i eliminatori
  
Consistirà a desenvolupar per escrit dos temes, entre tres proposats pel tribunal, sobre les matèries del temari específic que figuren en l'annex I. El temps màxim per desenvolupar l'exercici serà de tres hores. Cada tema es qualificarà de 0 a 5 punts. Aquells opositors que no obtinguen un mínim de 2,5 punts en cadascun dels temes seran eliminats.
  
En aquesta prova es valorarà el rigor analític, la sistemàtica i la claredat d'idees en l'elaboració d'una solució raonada.
  
La puntuació total de l'exercici, la integrarà la suma de la puntuació de cadascun dels temes.
  
Tercer exercici. Obligatori i eliminatori
  
Consistirà a resoldre dos supòsits pràctics, entre tres proposats pel tribunal, relacionats amb els temes específics que figuren en l'annex I.
  
El temps màxim per a la realització d'aquest exercici serà de tres hores. Cada supòsit es puntuarà de 0 a 5 punts, i seran eliminats aquells opositors que no obtinguen un mínim de 2,5 punts en cada un dels supòsits pràctics.
  
Quart exercici. Obligatori i no eliminatori
  
Consistirà en una prova de coneixements de valencià de nivell mitjà. Es puntuarà de 0 a 3,5 punts. El temps màxim de realització d'aquesta prova serà d'una hora.
  
5.2 Torn de promoció interna.
  
El procediment de selecció per als aspirants del torn de promoció interna es realitzarà pel sistema de concurs- oposició.
  
5.2.1La fase d'oposició constarà del segon i tercer exercici obligatori i eliminatoris que s'estableix per als aspirants del torn lliure.
  
5.2.1 Fase de concurs
  
Els aspirants que es presenten pel torn de promoció interna que hagen superat la fase d'oposició disposaran d'un termini de deu dies naturals comptadors a partir de l'endemà de la publicació de les llistes d'aprovats en aquesta fase, per a aportar la documentació acreditativa dels mèrits al·legats.
  
En aquesta fase, que només s'aplicarà als qui hagen superat la fase d'oposició, es valoraran, fins a un màxim de 28 punts, els següents mèrits referits a la data de finalització del termini de presentació de sol·licituds.
  
A) Antiguitat i grau
  
1. Antiguitat: es valorarà 0,05 punts per cada mes complet de serveis en actiu en les distintes administracions públiques, fins a un màxim de 9 punts. A aquests efectes, també es computaran els serveis reconeguts a l'empara d'allò que s'ha disposat en la Llei 70/1978, de 26 de desembre, de Reconeixement dels serveis previs en l'Administració Pública.
  
2. Grau: el grau personal consolidat pels aspirants es valorarà en la forma següent:
  
a) Grau consolidat inferior al del lloc sol·licitat: 1 punt.
  
b) Grau consolidat igual o superior al del lloc sol·licitat: 2 punts
  
La puntuació màxima possible que es podrà obtindre en el present apartat serà, en conseqüència, d'11 punts.
  
B) Formació
  
1. Titulació acadèmica: qualsevol titulació acadèmica d'igual o superior nivell a l'exigit per a pertànyer al respectiu grup de titulació, exclosa la que va servir per a això: 1,5 punts, amb un màxim de 3 punts. A aquests efectes, i en el cas que el lloc es trobe adscrit a dos grups de titulació, es considerarà com a exigida la titulació corresponent al grup superior.
  
2. Cursos de formació i perfeccionament: es valoraran els cursos de formació i perfeccionament de duració igual o superior a 15 hores que hagen sigut cursats o impartits per l'interessat, i que hagen sigut convocats o homologats per qualsevol centre o organisme oficial de formació d'empleats públics, fins a un màxim de 3 punts, i d'acord amb la següent escala:
  
a) De 100 o més hores: 2,00 punts.
  
b) De 75 o més hores: 1,50 punts.
  
c) De 50 o més hores: 1,00 punt.
  
d) De 25 o més hores: 0,50 punts.
  
e) De 15 o més hores: 0,20 punts.
  
En cap cas es puntuaran en el present subapartat ni en l'anterior els cursos de valencià i d'idiomes, ni els cursos pertanyents a una carrera universitària, cursos de doctorat i els dels diferents instituts de les universitats, quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.
  
Així mateix, i en el supòsit de cursos impartits, aquests es valoraran una sola vegada, i no seran susceptibles de ser valorades successives edicions d'un mateix curs.
  
3. Valencià: el coneixement del valencià es valorarà fins a un màxim de 3 punts, amb la prèvia acreditació d'estar en possessió del corresponent certificat expedit o homologat per la Junta Qualificadora de Coneixements de Valencià, d'acord amb la següent escala:
  
a) Coneixement Oral: 0,75 punts.
  
b) Grau Elemental: 1 punt.
  
c) Grau Mitjà: 2 punts.
  
d) Grau Superior: 3 punts.
  
La valoració del coneixement del valencià s'efectuarà puntuant exclusivament el nivell més alt obtingut, i sempre que no constituïsca un requisit del lloc degudament establit en la convocatòria, i es valorarà exclusivament en aquest últim cas la disposició de nivells ?entesos com a cursos complets superats- superiors a l'exigit, a raó d'1 punt per nivell.
  
4. Idiomes comunitaris: fins a un màxim de 2 punts, a raó de 0,40 punts per curs, o la seua equivalència, si es tracta de cicles, corresponent al títol expedit per la universitat o Escola Oficial d'Idiomes.
  
A aquest efecte, els cursos impartits per la Universitat, el contingut del quals siga equivalent als impartits per l'Escola Oficial d'Idiomes es puntuaran de la mateixa manera, amb l'informe previ de l'òrgan corresponent.
  
La puntuació màxima possible que es pot obtindre en el present apartat serà, en conseqüència, d'11 punts.
  
C) Mèrits específics
  
1. Les titulacions acadèmiques i els cursos de formació que s'indiquen, en matèries que estiguen relacionades amb les funcions del lloc, i que es valoraran s fins a un màxim de 3 punts, d'acord amb la següent escala:
  
a) Titulacions acadèmiques i cursos de 100 o més hores de duració, entre un mínim d'1,5 i un màxim de 2,5 punts.
  
b) Cursos de duració igual o superior a 15 hores i inferior a 100 hores, entre un mínim de 0,5 i un màxim d'1,5 punts.
  
Les titulacions acadèmiques seran sempre distintes de les que poguera tindre el lloc de treball com a requisit, i d'igual o superior nivell al de les exigides per a pertànyer al grup de titulació respectiu.
  
2. L'experiència en l'exercici de llocs amb funcions iguals o semblants, o amb nivells de responsabilitat iguals o superiors, i que es valorarà fins a un màxim de tres punts, a raó d'entre 0,10 i 0,20 punts per mes complet de serveis.
  
La puntuació màxima a obtindre per aquest apartat serà, en conseqüència, de 6 punts.
  
El tribunal, després de valorar els mèrits d'acord amb els criteris assenyalats, els farà públics de forma provisional als llocs assenyalats en la base 1.7., i obrirà un termini de deu dies hàbils perquè les persones interessades puguen al·legar les rectificacions oportunes a la fase de concurs.
  
5.3 Quan finalitze la selecció, per a cada un dels sistemes d'accés, es procedirà a obtindre la llista de persones seleccionades i l'ordre de puntuació.Aquesta puntuació vindra determinada pel sistema d'accés lliure per la suma de l'obtinguda en la fase d'oposició i per al sistema de promoció interna per la suma de l'obtinguda en la fase d'oposició i la del concurs. Aquesta relació començarà amb la persona que obtinga la puntuació més alta i finalitzarà quan el nombre de persones incloses en la llista coincidisca amb el nombre de llocs convocats, per a cadascun dels sistemes d'accés. En cas d'empat l'ordre s'establirà segons els següents criteris:
  
Torn lliure:
  
1. Major puntuació en el primer exercici.
  
2. Major puntuació en el segon exercici.
  
3. Major puntuació en el tercer exercici
  
Torn promoció interna:
  
1. Major puntuació en el segon exercici
  
2. Major puntuació en el tercer exercici
  
5.4 Aquest procés selectiu es farà a les dependències de la Universitat Jaume I.
  
5.5 Si l'exercici es realitza en diverses sessions, l'ordre d'intervenció dels aspirants començarà per la lletra «C» i seguirà l'ordre alfabètic de cognoms, d'acord amb la resolució de 28 de febrer de 2000, de la Direcció General de Funció Pública (DOGV número 3.706, de 10 de març de 2000).
  
5.6 En cada exercici, els aspirants hauran d'acreditar la seua personalitat exclusivament mitjançant la presentació del document nacional d'identitat, del passaport o del permís de conduir.
  
L'incompliment d'aquest requisit per algun aspirant determinarà l'exclusió d'aquest de la realització de les proves.
  
En cap cas seran vàlides les còpies o fotocòpies compulsades d'aquests documents.
  
Els aspirants perdran el seu dret quan acudisquen als llocs de realització després d'haver començat les proves o si no hi acudeixen, encara que siga per causa justificada.
  
Atès que les proves són orals o unes altres de caràcter individual i successiu, el tribunal podrà apreciar les causes al·legades i admetre l'aspirant, sempre que aquestes no hagen finalitzat i l'admissió no menyscabe el principi d'igualtat amb la resta del personal.
  
6. Tribunal de selecció
  
6.1 El tribunal de selecció d'aquestes proves és el que figura com a annex II d'aquesta convocatòria. El nom de les persones que l'integraran es farà públic en la mateixa resolució on es publiquen les llistes definitives de persones admeses i excloses.
  
6.2 Els membres del tribunal s'abstindran d'intervenir, i ho hauran de notificar a la presidència, quan hi concórreguen circumstàncies de les previstes en l'article 28.2 de la Llei de Règim Jurídic de les Administracions Públiques i del Procediment Administratiu Comú, o si han realitzat tasques de preparació d'aspirants a proves selectives en els cinc anys anteriors a la publicació d'aquesta convocatòria. La presidència pot sol·licitar dels membres del tribunal declaració expressa de no trobar-se sotmesos a les circumstàncies previstes en l'article 28.2 de la Llei de Règim Jurídic de les Administracions Públiques i del Procediment Administratiu Comú.
  
Així mateix, el personal aspirant podrà recusar els membres del tribunal quan concorren les circumstàncies previstes en aquesta base.
  
6.3 Amb anterioritat a la iniciació de les proves selectives, l'autoritat convocant ha de publicar en el Diari Oficial de la Generalitat Valenciana la resolució per la qual es nomenen els nous membres del tribunal que substituiran les persones que hagen perdut la seua condició per alguna de les causes previstes en la base 6.2.
  
6.4 Amb la convocatòria prèvia de la presidència es constituirà el tribunal, amb l'assistència de les persones que ocupen la presidència i la secretaria i la meitat, almenys, dels membres titulars o suplents.
  
En la sessió citada, el tribunal ha d'acordar totes les decisions que corresponguen per al correcte desenvolupament de les proves selectives.
  
6.5 A partir de la constitució, el tribunal, per actuar vàlidament, requerirà la presència de la presidència i de la secretaria o, si escau, de qui en faça la substitució i de la meitat, almenys, dels membres titulars o suplents.
  
6.6 Al llarg del procés selectiu el tribunal resoldrà tots els dubtes que sorgisquen en l'aplicació d'aquestes normes, així com tot el que haja de fer-se en els casos no previstos.
  
El procediment d'actuació del tribunal s'ha d'ajustar en tot moment a allò que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
6.7 El tribunal de selecció pot adoptar les mesures precises en aquells casos en què resulte necessari, de forma que el personal aspirant amb discapacitats gaudisca de semblants condicions per a la realització dels exercicis que la resta dels participants. En aquest sentit poden establir-se, per a les persones amb discapacitats que ho sol·liciten en la forma prevista en la base 3.2.4, les adaptacions possibles en temps i mitjans per a la seua realització.
  
6.8 A l'efecte de comunicacions i la resta d'incidències, el tribunal tindrà la seu al Servei de Recursos Humans de la Universitat Jaume I, edifici del Rectorat i Serveis Centrals, campus del Riu Sec. El tribunal disposarà que siguen ateses totes les qüestions que es plantegen en relació amb aquest procés selectiu.
  
6.9 Els membres del tribunal que actuen en aquestes proves percebran les gratificacions extraordinàries per assistències que s'especifiquen en l'annex del Decret 24/1997, d'11 de febrer, del Govern Valencià, sobre indemnitzacions per raó de servei i gratificacions per serveis extraordinaris.
  
6.10 El tribunal no podrà, en cap cas, aprovar ni declarar que ha superat el procés selectiu un nombre superior d'aspirants que el de places convocades. Qualsevol proposta que contravinga allò que s'ha establit serà nul·la de ple dret.
  
7. Coneixements de valencià
  
7.1 L'acreditació dels coneixements de valencià pels aspirants que hagen superat les proves selectives, que disposa el número 4 de l'article 9 del vigent text refós de la Llei de Funció Pública Valenciana, podrà realitzar-se mitjançant la presentació d'un dels següents documents:
  
a) Títol de batxillerat o equivalent cursat a la Comunitat Valenciana, amb superació de les assignatures de valencià.
  
b) Títol de l'Escola Oficial d'Idiomes corresponent al tercer curs de coneixements de valencià.
  
c) Certificat de nivell mitjà de la Junta Qualificadora de Coneixements de Valencià.
  
d) Certificats de nivell mitjà homologats per acord de la Junta de Govern de la Universitat Jaume I.
  
7.2 Si no poden acreditar aquests coneixements quedaran compromesos a fer-ho en el termini de dos anys, o a la realització amb aprofitament dels cursos que amb aquesta finalitat organitze la Universitat Jaume I.
  
8. Llistes d'aprovats, presentació de documents i nomenament de funcionaris
  
8.1 En finalitzar el procés selectiu, es farà pública als llocs assenyalats en la base 1.5 la relació d'aspirants que han superat el procés selectiu, per ordre de puntuació definitiva, amb indicació, en tot cas, del número de document nacional d'identitat.
  
8.2 El president del tribunal elevarà al Rectorat l'acord amb la persona seleccionada, perquè es publique en el Diari Oficial de la Generalitat Valenciana.
  
8.3 En el termini de vint dies hàbils, comptadors des de l'endemà de la publicació en el Diari Oficial de la Generalitat Valenciana, de la resolució amb la persona seleccionada, aquesta haurà de presentar al Registre una sol·licitud dirigida al Servei de Recursos Humans de la Universitat Jaume I amb els següents documents:
  
Torn lliure:
  
a) Certificat de naixement expedit pel Registre Civil corresponent o fotocòpia del DNI o del passaport en el cas dels nacionals dels estats membres de la Unió Europea o d'aquells estats on siga d'aplicació la lliure circulació de treballadors i treballadores.
  
b) Fotocòpia compulsada del títol acadèmic exigible segons aquesta convocatòria, o si no n'hi ha, certificat acadèmic que acredite haver realitzat tots els estudis necessaris per a l'obtenció del respectiu títol.
  
c) Declaració de no haver sigut separat mitjançant expedient disciplinari de qualsevol administració o càrrec públic, així com de no trobar-se inhabilitat penalment per a l'exercici de les funcions públiques. Els aspirants la nacionalitat dels quals no siga l'espanyola hauran de declarar, a més a més, que no estan sotmesos a sanció disciplinària o condemna penal que impedisca, al seu estat, l'accés a la funció pública.
  
d) Certificat mèdic acreditatiu de posseir la capacitat física necessària per al compliment de les funcions del lloc de treball ofert.
  
e) Els aspirants discapacitats hauran de presentar un certificat de la Conselleria de Treball i Assumptes Socials o òrgans competents d'altres administracions públiques acreditatiu de la discapacitació igual o superior al 33%, així com de la capacitat per a exercir les funcions que corresponguen a les vacants ofertes.
  
Torn promoció interna:
  
a) Fotocòpia degudament compulsada del títol acadèmic exigible segons aquesta convocatòria, o si no n'hi ha, certificat acadèmic que acredite haver realitzat tots els estudis necessaris per a l'obtenció del respectiu títol.
  
b) En el cas que el personal aspirant haja fet valdre la seua condició de persona amb discapacitat haurà de presentar certificat de l'òrgan administratiu competent que acredite tal condició, i igualment haurà de presentar certificat dels citats òrgans, o de l'administració sanitària, acreditatiu de la compatibilitat amb l'acompliment de tasques i funcions corresponents.
  
Els aspirants aprovats, com que tenen la condició de funcionaris de carrera d'aquesta universitat, queden exempts de justificar documentalment la resta de condicions generals exigibles per a l'ingrés en la funció pública, atès que ja els van acreditar per als nomenaments anteriors.
  
8.4 Qui dins del termini fixat, i tret de casos de força major, no presente la documentació o de l'examen d'aquesta es deduïsca que hi manca d'algun dels requisits assenyalats en la base 2, no podrà ser nomenat funcionari de carrera i quedaran anul·lades les seues actuacions, sense perjudici de la responsabilitat en què haja incorregut per falsedat en la sol·licitud inicial.
  
8.5 En concloure el procés selectiu i després de verificar la documentació presentada, qui l'ha superat serà nomenat funcionari o funcionària de carrera mitjançant resolució que es publicarà en el Diari Oficial de la Generalitat Valenciana, que especificarà la destinació adjudicada.
  
8.6 Els aspirants que superen algun exercici d'aquestes proves selectives, segons l'ordre de prioritat que obtinguen per la puntuació assolida i amb la preferència per als qui hagen aprovat major nombre d'exercicis, conformaran una borsa de treball per a futures contractacions temporals en llocs de treball de l'escala objecte d'aquesta convocatòria.
  
9. Norma final
  
Contra aquesta resolució, que posa fi a la via administrativa, es pot interposar un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors a partir del dia següent al de la publicació.
  
No obstant això, les persones interessades poden interposar un recurs de reposició davant del rector en el termini d'un mes des de l'endemà de la publicació; en aquest cas no es podrà interposar el recurs contenciós administratiu mencionat en el paràgraf anterior fins que no recaiga una resolució expressa o presumpta del recurs de reposició, d'acord amb els articles 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
Contra els acords del tribunal de selecció es pot interposar recurs d'alçada davant del rector en el termini d'un mes comptador des de l'endemà al de la publicació o notificació, d'acord amb els articles 107 i següents de la Llei 30/1992, de 26 de novembre.
  
Castelló de la Plana, 5 de febrer de 2001.- El rector: Fernando Romero Subirón.
  
ANNEX I
  
programa
  
Temari comú
  
1. La Constitució espanyola de 1978.
  
2. L'Estatut d'Autonomia de la Comunitat Valenciana.
  
3. La Llei orgànica de Reforma Universitària.
  
4. Els Estatuts de la Universitat Jaume I.
  
5. El text refós de la llei de la Funció Pública Valenciana.
  
6. El règim jurídic del professorat universitari.
  
7. El règim jurídic dels convenis i treballs regulats en l'article 11 de la Llei de Reforma Universitària i la normativa que els desplega.
  
8. La Llei de Prevenció de Riscos Laborals.
  
Temari específic
  
1. Administració de màquines.
  
a) Administració de sistemes operatius multiusuari.
  
b) Coneixements de la programació del shell.
  
c) Coneixements de programació en llenguatge C i en llenguatges de script.
  
2. Xarxes informàtiques
  
a) Coneixements de protocols de comunicació TCP/IP.
  
b) Configuració i manteniment de xarxes: servidors de noms, passarel·les,...
  
c) Instal·lació i configuració d'equips servidors.
  
3. Creació i manteniment de webs
  
a) Coneixements de HTML, JAVA i programació del CGI.
  
b) Accés a bases de dades des d'aplicacions WEB.
  
4. Manteniment bàsic d'equips informàtics
  
a) Coneixements d'electrònica.
  
b) Connexió de perifèrics.
  
5. Seguretat informàtica
  
a) Control d'accés a servidors
  
b) Supervisió de connexions.
  
6. Anglès tècnic.
  
ANNEX II
  
Tribunal de selecció
  
Tribunal titular
  
President: el rector o persona que delegue.
  
Vocals:
  
3 en representació de la Universitat Jaume I.
  
1 proposat per les centrals sindicals amb representació en la Junta de Personal del PAS.
  
Secretari: el cap del Servei de Recursos Humans, que actuarà com a secretari amb veu però sense vot, o persona que delegue.